EkBass/fiwiki-20250220-pages-articles huggingface dataset:
Michel Ekman

Michel Flemmingsson Ekman (s. 25. helmikuuta 1956 Helsinki) on suomenruotsalainen kirjallisuudentutkija ja esseisti.Vem och vad 2010, s. 129. Helsingfors 2010. ISBN 978-951-50-2002-4 Hän on työskennellyt Hufvudstadsbladetin kirjallisuuskriitikkona vuodesta 1986 ja Svenska Dagbladetin kriitikkona vuodesta 1992. Hän väitteli tohtoriksi Åbo Akademissa vuonna 2004 tutkielmalla, joka käsitteli J. L. Runebergia. Hän on julkaissut useita tietokirjoja. Ekman asuu Itä-Helsingissä. ==Huomionosoituksia== * Tiedonjulkistamisen valtionpalkinto 2001 * Svenska litteratursällskapetin palkinto teoksesta Kaos, ordning, kaos 2005 * Hallbergin palkinto 2012 * Ruotsin akatemian Suomi-palkinto 2014 * Svenska litteratursällskapetin palkinto teoksesta Självbiografiskt lexikon 2018Michel Ekman. Schildts & Söderströms. ==Teoksia== * Gunnar Björlings daterade manuskript med hänvisningar till hans tryckta verk. Skrifter utgivna av Åbo akademis bibliotek, 19. Åbo: Åbo akademis bibl., 1991. . ISBN 951-649-880-9 * Kaos, ordning, kaos: Människan i naturen och naturen i människan hos J. L. Runeberg. Diss. Helsingfors: Schildt, 2004. ISBN 951-50-1433-6 * Att glödga orden med tystnad: En essä om Peter Sandelins diktning. Esbo: Schildt, 2005. ISBN 951-50-1479-4 * Må vi blicka tillbaka mot det förflutna: Svenskt och finskt hos åtta finlandssvenska författare 1899–1944. Skrifter utgivna av Svenska litteratursällskapet i Finland, 749. Helsingfors: Svenska litteratursällskapet i Finland, 2011. . ISBN 978-951-583-220-7 * Utanför tiden: Självbiografiska essäer. Helsingfors: Schildts, 2012. ISBN 978-951-50-2193-9 * Harens almanacka: Essäer om poesi och tid. Helsingfors: Schildts & Söderströms, 2015. ISBN 978-951-52-3555-8 * Självbiografiskt lexikon. Helsingfors: Schildts & Söderströms. 2017. ISBN 978-951-52-4335-5 * Jag tänker på nötskrikor: Anteckningar. Helsingfors: Schildts & Söderströms, 2019. ISBN 978-951-52-4799-5 * Lyckliga slut: Elva essäer och en dagbok. Helsingfors: Schildts & Söderströms. 2021. ISBN 978-951-52-5404-7 ==Lähteet== Luokka:Vuonna 1956 syntyneet Luokka:Elävät henkilöt Luokka:Suomalaiset kirjallisuustieteilijät Luokka:Suomenruotsalaiset kirjailijat Luokka:Suomalaiset esseistit
Kong Fanying

Kong Fanying (; s. 27. huhtikuuta 1996) on kiinalainen alppihiihtäjä. Kong osallistui vuoden 2017 maailmanmestaruuskilpailuihin Sankt Moritzissa. Hän laski pujottelussa 64:nneksi ja suurpujottelussa 86:nneksi. Vuoden 2018 talviolympialaisissa Kong sijoittui suurpujottelussa 55:nneksi ja keskeytti pujottelussa. Åren MM-kilpailuissa 2019 hän oli suurpujottelussa 66:s ja keskeytti pujottelussa. Pekingin olympialaisissa 2022 hän oli alppiyhdistetyssä 15:s ja syöksylaskussa 31:s, molemmissa maaliin päässeistä hitaimpana. Hän sijoittui Pekingin suurpujottelussa 40:nneksi, supersuurpujottelussa 41:nneksi eli maaliin päässeistä viimeistä edelliseksi ja pujottelussa 47:nneksi. Hän ei ole osallistunut maailmancupin kilpailuihin. == Lähteet == Luokka:Kiinalaiset alppihiihtäjät Luokka:Vuonna 1996 syntyneet Luokka:Elävät henkilöt
Peggy – Pienestä kii

Peggy – Pienestä kii (myös nimellä Samuli Edelmann) on suomalaislaulaja Samuli Edelmannin toinen studioalbumi vuodelta 1991. Kappale ”Pienestä kii” tuli toiseksi MTV:n Syksyn sävel -laulukilpailussa 1991, kappale ”Peggy” toiseksi saman vuoden Euroviisukarsinnassa. ”Peggy”-kappaleella Edelmann edusti Suomea Kultainen Leija 1991 -kilpailussa Malesian Kuala Lumpurissa. Levy menestyi hyvin ja kohosi Suomen virallisen listan listaykköseksi neljän viikon ajaksi ja yhteensä albumi pysyi listalla 22 viikon ajan. Se ylitti kultalevyrajan jo 1991 ja platinalevyrajan seuraavana vuonna. Sitä on myyty yhteensä 86 068 kappaletta ja on täten Edelmannin toisiksi myydyin levy. Albumi julkaistiin Flamingo-levymerkillä LP- ja CD-levyinä sekä C-kasettina. Vuonna 1998 albumi julkaistiin uudelleen CD-levynä Camden-levymerkillä. == Kappaleet == Kaikki kappaleet sanoittanut Hector sekä sovittaneet Hector & J. Nikku, ellei toisin mainita. === A-puoli === # # # # # # === B-puoli === # * # # # # # LP-levyn (FGL 4056) takakannen ja levykeskiöiden tiedot. == Kokoonpano == === Muusikot === * Samuli Edelmann – laulu, taustalaulu * Sami Kuoppamäki – rummut (1–6, 8, 10–12) * Anssi Nykänen – rummut (7, 9) * Kalle Chydenius – bassokitara (1–6, 8, 10–12) * Juha Tikka – bassokitara (7, 9) * Jarmo Nikku – kitarat (1–10) * Esa Kaartamo – kosketinsoittimet (11), sähkökitarat (11), lyömäsoittimet (6, 11), ohjelmointi (11), taustalaulu (11) * Jari Nieminen – akustiset kitarat (11) * Juha Björninen – kitarat (8) * Arto Piispanen – kosketinsoittimet (1–7, 9–10, 12) * Timo Pratskin – kosketinsoittimet (1–7, 9–10, 12) * Kalervo ”Kassu” Halonen – sähköurut (8), taustalaulu (8) * Mongo Aaltonen – lyömäsoittimet (1–5, 7–10, 12) * Pentti Lahti – saksofonisoolo (9) * Jari Laasanen – ohjelmointi (8) * Jone Ullakko – ohjelmointi (11) * Kim Lönnholm – taustalaulu (8) * Jokke Seppälä – taustalaulu (11) * Susanna Haavisto – taustalaulu (11) * Kaija Kärkinen – taustalaulu (11) * Oona Kamu – taustalaulu (11) * Kristian ”Kisu” Jernström – taustalaulu (8) === Tuotanto === * Jorma Hämäläinen – äänitys, miksaus ja masterointi (MTV-studiot) * Mika Jussila – kaiverrus (Finnvox) * Riipinen – valokuvat ja ulkoasu (puukkoMac) * Hector – tuottaja * Jarmo Nikku – tuottaja * K. Halonen – tuottaja (8) * K. Jernström – tuottaja (8) * E. Kaartamo – tuottaja (11) == Lähteet == Luokka:Vuoden 1991 albumit Luokka:Samuli Edelmannin albumit Luokka:Kassu Halosen tuottamat albumit Luokka:Kisu Jernströmin tuottamat albumit Luokka:Esa Kaartamon tuottamat albumit
Tiaismalurit (suku)

Tiaismalurit (Acanthiza) on tiaismalurien (Acanthizae) heimoon kuuluva lintusuku. Sen lajeja elää kotoperäisenä Australiassa ja Uusi-Guineassa. Sukuun luetaan 14 lajia. Tiaismalurit munivat tavallisesti 2–4 munaa. == Lajit == * Harmaakeijumaluri (Acanthiza cinerea) * Kaneliperämaluri (Acanthiza pusilla) * Keltaperämaluri (Acanthiza chrysorrhoa) * Keltavatsamaluri (Acanthiza nana) * Matkijatiaismaluri (Acanthiza inornata) * Papuantiaismaluri (Acanthiza murina) * Pikkutiaismaluri (Acanthiza iredalei) * Pähkinäperämaluri (Acanthiza uropygialis) * Ruskopäämaluri (Acanthiza lineata) * Ruso-otsamaluri (Acanthiza reguloides) * Tasmaniantiaismaluri (Acanthiza ewingii) * Valkovatsamaluri (Acanthiza robustirostris) * Vipeväotsamaluri (Acanthiza apicalis) * Vuoritiaismaluri (Acanthiza katherina) == Aiheesta muualla == *Laji.fi: Tiaismalurit (Acanthiza) *ITIS: Acanthiza Luokka:Tiaismalurit
Yön valot

Yön valot on Samuli Edelmannin kolmas studioalbumi vuodelta 1992. Se nousi Suomen virallisen listan sijalle 11 ja pysyi listalla yhteensä kolmetoista viikkoa. == Kappaleet == # # # # # # # # # # # # # == Lähteet == Luokka:Vuoden 1992 albumit Luokka:Samuli Edelmannin albumit
Qinghain Hoh Xil

Qinghain Hoh Xil on ylänköalue Qinghain maakunnassa Kiinassa. Se on Unescon maailmanperintöluettelossa vuodesta 2017. Hoh Xil sijaitsee Tiibetin ylängön koillisnurkassa. Siihen kuuluu vuoristoa ja aroa yli 4500 metrin korkeudella. Vuoden keskilämpötila on pakkasen puolella, alimmillaan lämpötila käy -45 asteessa. Ankaran ilmaston takia alueella ei ole juuri ihmisasutusta. Niinpä se on säilynyt suojapaikkana 230 eläinlajille, joiden joukossa on harvinainen antilooppilaji chiru, ja noin 210 kasvilajille, joista 72 on kotoperäisiä Tiibetin ylängöllä. == Lähteet == Luokka:Unescon maailmanperintökohteet Kiinassa Luokka:Qinghai Luokka:Kiinan vuoristot Luokka:Aasian ylängöt
Tatsobaktaami

Tatsobaktaami (C10H12SN4O5) on laktaameihin ja sulfoneihin kuuluva orgaaninen yhdiste. Yhdistettä käytetään lääketieteessä yhdessä antibioottien kanssa bakteeri-infektioiden hoitoon, ja se parantaa antibioottien tehoa. Tatsobaktaami yhdistelmävalmisteena piperasilliinin kanssa kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Tatsobaktaamin antibakteeriset ominaisuudet ovat itsessään hyvin heikot. Siksi sitä käytetään yhdessä jonkin antibiootin kanssa, kuten penisilliineihin kuuluvan piperasilliinin tai kefalosporiineihin kuuluvan keftolotsaanin. Tatsobaktaami on beetalaktamaasi- ja kefalosporinaasientsyymien inhibiittori. Se estää näitä bakteerien entsyymejä hydrolysoimasta antibiootteja ja parantaa antibioottien tehoa ja vaikutuskirjoa. Tatsobaktaamin ja antibiootin yhdistelmää käytetään esimerkiksi keuhkokuumeen ja vaikean virtsatietulehduksen hoitoon.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. Viitattu 30.3.2019 Tatsobaktaami voi aiheuttaa allegisia iho-oireita tai huonovointisuutta. ==Lähteet== Luokka:Antibiootit Luokka:WHO:n tärkeimmät lääkkeet
Channa baramensis

Channa baramensis on käärmeenpäiden (Channidae) heimoon kuuluva kalalaji. Franz Steindachner kuvaili lajin tieteelle vuonna 1901. == Elinympäristö ja levinneisyys == Laji elää trooppisissa olosuhteissa. == Lähteet == Luokka:Käärmeenpäät
Volsk

Volsk on kaupunki Venäjällä Saratovin alueella 115 kilometriä Saratovista koilliseen Volgan varrella. Siellä on jokisatama ja erilaista teollisuutta, muun muassa sementti- ja terästehdas.Facta 2001, osa 18, palsta 409, WSOY 1981 ISBN 978-0-10239-3 ==Väkiluku== * 1984: 66 000 * 1989: 65 683 * 2010: 66 508 * 2018: 63 212Volsk, Citypopulation, viitattu 30.3.2018 == Kaupunkilaisia == * Aleksandr Jakovlev (1886–1953), kirjailija * Konstantin von Kügelgen (1810–1880), baltiansaksalainen taidemaalari * Pjotr Grušin (1906–1993), tieteilijä, lentokone- ja rakettisuunnittelija * Albert Leman (1915–1998), säveltäjä * Vladimir Semenets (s. 1950), ratapyöräilijä, olympiavoittaja * Aleksei Tšelyšev (s. 1955), poliitikko ja prefekti ==Lähteet== ==Aiheesta muualla== Luokka:Saratovin alueen kaupungit
Eero Salovuori

Eero Edvard Salovuori (8. kesäkuuta 1902 Ylöjärvi – 3. heinäkuuta 1946 Taipalsaari) oli Ylen ohjelmapäällikkö, urheiluselostaja ja päätoimittaja. ==Henkilöhistoria== Salovuoren puoliso vuodesta 1928 oli Adéle Cesilia Brander. Nuortenkirjailija Sakari Salovuori oli heidän poikansa. Eero Salovuori työskenteli toimittajana ja toimitussihteerinä useissa eri lehdissä 1920-luvulla. Lahdessa hän toimi Yleisradion ohjelmapäällikkönä ja kuuluttajana. Salovuori oli aktiivinen urheilumies, urheilukilpailujen selostaja ja reportteri, joka osallistui muun muassa Lahden Hiihtoseuran toimintaan ja oli Salpausselän Kisojen mainospäällikkö. Etelä-Savon päätoimittaja hänestä tuli vuonna 1942.Päätoimittaja Eero Salovuori kuollut. Helsingin Sanomat, 4.7.1946, s. 3.MyHeritage: Eero Salovuori (Viitattu 30.3.2019) ==Julkaisuja== * Viipuria kohti: TK-miesten kuvauksia, piirroksia ja valokuvia Kannaksen vapautussodasta, 1941 (toim.) * Korpisoturit kertovat, 1941, (toim.), ruots. Ödemarkskämpar, B. G. Geijer ==Lähteet== == Aiheesta muualla == * Eero Salovuori : Rauman runoutta, Suomen Kuvalehti, 13.10.1928, nro 42, s. 15, Kansalliskirjaston digitaaliset aineistot * Eero Salovuori : Huomio Huomio Lahti, Suomen Kuvalehti, 23.02.1929, nro 8, s. 34, Kansalliskirjaston digitaaliset aineistot * Eero Salovuori : Suomen lapset kirjeittensä valossa, Suomen Kuvalehti, 12.11.1932, nro 46, s. 26, Kansalliskirjaston digitaaliset aineistot Luokka:Suomalaiset päätoimittajat Luokka:Suomalaiset urheiluselostajat Luokka:Suomalaiset radiokuuluttajat Luokka:Ylen henkilöstö Luokka:Suomalaiset sotakirjailijat Luokka:Vuonna 1902 syntyneet Luokka:Vuonna 1946 kuolleet
Channa barca

Channa barca on käärmeenpäiden (Channidae) heimoon kuuluva kalalaji. Francis Buchanan-Hamilton kuvaili lajin tieteelle vuonna 1822. == Ulkonäkö ja koko == Pisin tavattu C. barca-yksilö oli 183 senttimetrin mittainen. == Elinympäristö ja levinneisyys == Laji elää subtrooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan puutteellisesti tunnettu. == Lähteet == Luokka:Käärmeenpäät
Ihana valo

Yön valot on Samuli Edelmannin neljäs studioalbumi, joka julkaistiin vuonna 1994. Se nousi Suomen virallisen listan viidennelle sijalle, ja pysyi listalla yhteensä 35 viikkoa. Albumi on myynyt platinalevyn oikeuttavan määrän. == Kappaleet == # # # # # # # # # # # == Lähteet == Luokka:Vuoden 1994 albumit Luokka:Samuli Edelmannin albumit
Wuyivuoristo

Wuyivuoristo () on vuorijono eteläisessä Kiinassa Fujianin ja Jiangxin maakuntien rajalla. Se on Unescon maailmanperintöluettelossa vuodesta 1999. Vuoristossa on neljä erilaista suojelualuetta: Yhdeksän mutkan joen alue, Wuyishanin kansallinen luonnonsuojelualue, Wuyishanin kansallismaisema-alue ja erityisalue, jossa suojellaan kulttuurihistorialisia rakennuskohteita Han- dynastian ajalta 206 eaa. – 220 jaa. Wuyivuoriston korkein huippu on Huangguang, 2 158 metriä. Yhdeksänmutkainen joki on puiston tunnetuimpia maisemakohteita. Siinä on kaksi vesiputousta, ja joen varrella on myös luolia. Sen viidennen mutkan vaiheilla sijaitsee kaudeudestaan tunnettu Tianyoun huippu. Wuyivuoristossa kasvavat Kiinan laajimmat subtrooppiset ja trooppiset sademetsät. Niissä elää monia harvinaisia eläinlajeja. Siellä on myös arkeologisia kohteita kuten 35 konfutselaista uskonnollista koulua 1000-1800-luvuilta ja taolaisia temppeleitä ja luostareita, joista monet ovat nyt raunioina. == Lähteet == == Aiheesta muualla == Luokka:Unescon maailmanperintökohteet Kiinassa Luokka:Kiinan vuoret
Microstomus

Microstomus on oikeasilmäkampeloiden (Pleuronectidae) heimoon kuuluva kampelasuku. Siihen luetaan 4 lajia. == Lajit == * Microstomus achne (D. S. Jordan & Starks, 1904) * Microstomus kitt (Walbaum, 1792) – Pikkupääkampela * Microstomus pacificus (Lockington, 1879) – Pikkusuukampela * Microstomus shuntovi (Borets, 1983) == Lähteet == Luokka:Oikeasilmäkampelat
William G. Lennox

William Gordon Lennox (1884–1960) Gibbs FA. William Gordon Lennox 1884 - 1960. Epilepsia 1961; 2: 1–8 oli yhdysvaltalainen neurologi ja epileptologi, joka oli edelläkävijä aivosähkökäyrän (EEG) käytössä epilepsian diagnosoinnissa ja hoidossa. == Elämäkerta == Lennox kiinnostui epilepsiasta työskennellessään lähetyssairaalassa Kiinassa. Harvardin lääketieteellisessä koulussa hän työskenteli yhdessä ja julkaisi monia tutkimusartikkeleita Erna ja Frederic Gibbsin sekä Stanley Cobbin kanssa. Hänet palkittiin yhdessä Frederic Gibbsin kanssa Albert Lasker -palkinnolla kliinisestä lääketieteellisestä tutkimuksesta vuonna 1951. Hän kirjoitti tyttärensä Margaretin kanssa teoksen "Epilepsy and Related Disorders" (). Lennox WG, Lennox MA. Epilepsia ja niihin liittyvät häiriöt. Kaksi tilavuutta. Boston - Toronto, Little, Brown ja Company 1960 Vuonna 1951 hän kuvaili erityisen epilepsian oireyhtymän, joka nimettiin hänen ja ranskalaisen neurologin ja epileptologin Henri Gastaut'n mukaan Lennox–Gastaut'n oireyhtymäksi. == Valikoidut teokset == * Lennox WG, Cobb S. Epilepsy (Medicine Monographs, Vol 14). Baltimore, Williams & Wilkins 1928 * The Health and Turnover of Missionaries (1933) * Lennox WG. Science and Seizures: New Light on Epilepsy and Migraine. New York – London, Harper & Brothers 1941 (2. painos 1949) * Lennox WG, Lennox MA. Epilepsy and Related Disorders. Boston – Toronto, Little, Brown and Company 1960 == Lähteet == Luokka:Vuonna 1960 kuolleet Luokka:Vuonna 1884 syntyneet Luokka:Yhdysvaltalaiset neurologit Luokka:Sivut, joissa on tarkistamattomia käännöksiä
Tuhat yötä (albumi)

Tuhat yötä on Samuli Edelmannin viides studioalbumi, joka julkaistiin vuonna 1995. Se nousi Suomen virallisen listan seitsemännelle sijalle, ja pysyi listalla yhteensä kolmetoista viikkoa. Albumi on myynyt kultalevyn oikeuttavan määrän. == Kappaleet == Kaikki kappaleet ovat sovittaneet Kalle Chydenius ja Pekka Witikka. # # # # # # # # # # == Lähteet == Luokka:Vuoden 1995 albumit Luokka:Samuli Edelmannin albumit
Vaiheet

Vaiheet on Samuli Edelmannin kuudes studioalbumi, joka julkaistiin vuonna 1997. Albumin kaikki kappaleet on säveltänyt Toni Edelmann. Tekstit ovat suomennoksia muun muassa Goethen ja Hermann Hessen runoista sekä William Shakespearen soneteista. Kappaleella ”Sonetti 18” vierailevat Sani (laulu) ja Esko Salminen (lausunta). Monien kappaleiden sovittajana on Jacques Brelin yhteistyökumppanina tunnetuksi tullut François Rauber, jonka orkesterisovitukset äänitettiin Pariisissa. Albumi nousi Suomen virallisen listan sijalle 8, ja pysyi listalla yhteensä 14 viikkoa. Helsingin Sanomien Jukka Haurun mielestä Vaiheet yhdistää onnistuneesti Toni Edelmannin runosävellystyyliä ja modernia ”triphopambientia”, lisähöysteenä Pariisin oopperan jousien hienovaraisia sovituksia. ”Melodiat, impressionistinen maalailu ja rauhallinen louskutus hengittävät miellyttävän harmonisesti.” Hän piti Samuli Edelmannin äänenkäyttöä puberteettisen rajoittuneena mutta eleettömyydessään albumin kappaleisiin sopivana. Lehden kulttuuritoimitus valitsi albumin mukaan vuoden 1997 parhaiden levyjen valikoimaan. Isänsä Toni Edelmannin kuoleman jälkeen Samuli Edelmann julkaisi vuonna 2019 albumin Vaiheet 2, jolla on myös hänen isänsä sävellyksiä. Vaiheet-albumin 25-vuotisjuhlavuonna syyskuussa 2022 Samuli Edelmann esitti sen lauluja Kuopion kaupunginorkesterin kanssa, kapellimestarina Janne Nisonen, saksofonisolistina Jukka Perko ja kosketinsoittimissa yksi albumin sovittajista Leri Leskinen. Konsertti on merkitty myös Oulun musiikkijuhlien ohjelmaan maaliskuulle 2023, orkesterina Oulu Sinfonia. == Kappaleet == # # # # # # # # # # # # # # # == Lähteet == Luokka:Vuoden 1997 albumit Luokka:Samuli Edelmannin albumit
Indian Pointin ydinvoimala

Indian Pointin ydinvoimala on Yhdysvaltain New Yorkin osavaltiossa Hudson-joen varrella sijaitseva ydinvoimalaitos. Liittovaltion viranomaiset hyväksyivät vuonna 2003 ydinvoimalan katastrofisuunnitelman terrori-iskun varalta, mikä oli takaisku sen sulkemista vaatineelle kampanjalle. Voimalaa vaadittiin suljettavaksi vuoden 2001 terrori-iskun jälkeen, koska yksi lentokoneista oli lentänyt läheltä voimalaa. Kuvernööri Andrew Cuomo ilmoitti 9. tammikuuta 2017, että reaktori 2 suljetaan huhtikuussa 2020 ja reaktori 3 huhtikuussa 2021, mikä on 14 vuotta odotettua aikaisemmin. == Lähteet == Luokka:Westchesterin piirikunnan rakennukset ja rakennelmat Luokka:Yhdysvaltain ydinvoimalat
Inkoon kirkonkylä

thumb|Inkoon kunnantalo. Inkoon kirkonkylä () on yli 2 000 asukkaan taajama Inkoossa ja kunnan hallinnollinen keskus. Kirkonkylän vieressä Inkoonjoki virtaa Suomenlahteen. Kirkonkylästä on Karjaalle 19 kilometriä, Kirkkonummelle 28 kilometriä ja Helsinkiin 57 kilometriä. ==Lähteet== Luokka:Suomen kirkonkylät Luokka:Inkoon kylät Luokka:Suomen kuntakeskukset Luokka:Uudenmaan maakunnan taajamat
Dong Jinzhi

Dong Jinzhi (s. 7. maaliskuuta 1977 Heilongjiang, Kiina) on kiinalainen uransa päättänyt alppihiihtäjä. Vuoden 2006 talviolympialaisissa Dong sijoittui suurpujottelussa 38:nneksi ja pujottelussa 50:nneksi. Talviuniversiadeissa 2005 hän oli pujottelussa 46:s ja suurpujottelussa 55:s. == Lähteet == Luokka:Kiinalaiset alppihiihtäjät Luokka:Vuonna 1977 syntyneet Luokka:Elävät henkilöt
FLEC

FLEC eli Front for the Liberation of the Enclave of Cabinda on sissiliike, joka taistelee Angolan Cabindan provinssin itsenäisyyden puolesta. FLEC on yksi Cabindan konfliktin osapuolista. FLEC syntyi kun kolme järjestöä, MLEC, CAUNC ja ALLIAMA yhdistyivät. Liikkeen jäsenet ovat kidnapanneet useita ulkomaalaisia siviilejä. Luokka:Sissiliikkeet Luokka:Angolan historia
B612 Foundation

B612 Foundation on säätiö, jonka päämajan sijainti on Mill Valley, Kalifornia, Yhdysvallat. Sen toimintatavoite on suojata Maata taivaankappaleiden, kuten asteroidien, törmäyksiltä. Se perustettiin 2002. Sen johtoon kuluu tieteilijöitä, entisiä astronautteja ja insinöörejä tahoista kuten Institute for Advanced Study, Southwest Research Institute, Stanford University ja NASA. == Aiheesta muualla == * https://b612foundation.org/ Luokka:Yhdysvaltalaiset säätiöt
Kulangsu

Kulangsu on pieni saari Kiinassa, Chiu-lung-joessa vastapäätä Xiamenin kaupunkia. Sinne syntyi 1900-luvun alussa historiallinen kansainvälinen siirtokunta, joka on Unescon maailmanperintöluettelossa vuodesta 1999. Kohteessa on 931 suojeltua rakennusta, katuja ja puutarhoita. Saari on jalankulkualuetta; henkilöautot ja jopa polkupyörät on kielletty. == Lähteet == == Aiheesta muualla == Luokka:Autottomat alueet Luokka:Fujian Luokka:Kiinan saaret Luokka:Unescon maailmanperintökohteet Kiinassa
Pobè

Pobè on kaupunki ja arrondissementti Beninin Plateau departementissa. Alueen pinta-ala on 400 neliökilometriä ja vuonna 2013 siellä asui 123 677 henkilöä. Kaupungin arrodissementit ovat (suluissa asukasmäärä): * Ahoyéyé (11 391) * Igana (11 848) * Issaba (28 223) * Pobè (49 232) * Towé (22 983) == Lähteet == Luokka:Beninin kaupungit
Katariina Vaasa (1584–1638)

Katariina (; 10. marraskuuta 1584 Nyköping – 13. joulukuuta 1638 Västerås) oli Ruotsin prinsessa, kuningas Kaarle IX:n tytär ja kuningas Kaarle X Kustaan äiti.Nordisk familjebok (1910), s. 1271 Runeberg.org. Viitattu 31.3.2019.Åke Kromnow: Katarina Svenskt Biografiskt Lexikon (1975–1977). Ruotsin valtionarkisto. Viitattu 30.3.2019. Katariinan kautta pfalzilaiseen sukuun kuuluneet Ruotsin hallitsijat olivat myös aiemmin hallinneen Vaasa-suvun jälkeläisiä. Katariinan vanhemmat olivat kuningas Kaarle IX ja tämän ensimmäinen puoliso Maria Pfalzilainen, joka kuoli jo vuonna 1589. Katariinan kasvatti hänen äitipuolensa, kuningatar Kristiina. Katariina oli velipuolensa, kuningas Kustaa II Aadolfin läheinen luotettu. Katariina nai vuonna 1615 saksalaisen pfalzkreivi Juhana Kasimirin. He asuivat vuosina 1617–1622 Saksassa, mutta palasivat Ruotsiin ja saivat läänityksekseen Stegeborgin. Vuonna 1636 Katariina siirtyi Tukholman hoviin, jossa hän sai vastata alaikäisen kuningatar Kristiinan kasvatuksesta. Lapseton ja naimaton Kristiina nimesi sittemmin Katariinan ja Juhana Kasimirin pojan Kaarle Kustaan perillisekseen, ja luopui vuonna 1654 kruunusta tämän hyväksi. Katariinan ja Juhana Kasimirin muita lapsia olivat prinssi Aadolf Juhana sekä Maria Eufrosyne, josta tuli Magnus Gabriel De la Gardien puoliso. Katariina on haudattu Strängnäsin tuomiokirkkoon. == Lähteet == == Aiheesta muualla == Luokka:Ruotsin prinsessat Luokka:Vuonna 1584 syntyneet Luokka:Vuonna 1638 kuolleet
Kaipingin diaolout

Kaipingin diaolout ovat Kiinan Jiangmenin alueen maalaiskylien puolustamiseksi rakennettuja monikerroksisisa rakennuksia. Kaksikymmentä tornia, jotka muodostavat neljä ryhmää, on ollut Unescon maailmanperintöluettelossa vuodesta 2007. Torneja on kolmea perustyyppiä: vartiotorneja, kyläläisten yhdessä pakopaikaksi rakentamia ja varakkaiden perheiden asuinrakennuksina olleita dialouita. Kaikkiaan torneja on noin 1800. == Lähteet == == Aiheesta muualla == Luokka:Jiangmen Luokka:Unescon maailmanperintökohteet Kiinassa
Chengjiangin fossiilialue

Chengjiangin fossiilialue on 512 hehtaarin kukkula-alue Yunnanin maakunnassa Kiinassa. Sieltä on löydetty erittäin monipuolinen kokoelma kambrikauden fossiileita. Niistä on tunnistettu ainakin 196 lajia, jotka jakaantuvat 16 taksonomiseen ryhmään. Alue on ollut Unescon maailmanperintöluettelossa vuodesta 2012. == Lähteet == == Aiheesta muualla == Luokka:Yunnan Luokka:Unescon maailmanperintökohteet Kiinassa
Fujianin tulout

thumb Fujianin tulout ovat monikerroksisia rengasmaisia rakennuksia Fujianin maakunnassa Kiinassa. Ne on rakennettu puolustustarkoituksiin 1400- ja 1900-lukujen välisenä aikana. 46 tulouta on ollut Unescon maailmanperintöluettelossa vuodesta 2008. == Lähteet == == Aiheesta muualla == Luokka:Fujian Luokka:Kiinalainen arkkitehtuuri Luokka:Unescon maailmanperintökohteet Kiinassa
Banaanisodat

Banaanisodat olivat Yhdysvaltain Keski-Amerikassa ja Karibialla suorittamia miehityksiä, poliisitoimia ja interventioita vuosien 1898 ja 1934 välillä. Interventiot suoritti pääasiassa Yhdysvaltain merijalkaväki. Pariisin rauhan jälkeen Yhdysvallat sai haltuunsa Kuuban, Puerto Ricon, Guamin ja Filippiinit. Tämän jälkeen Yhdysvallat suoritti interventioita Kuubaan, Panamaan, Hondurasiin, Nicaraguaan, Meksikoon, Haitille ja Dominikaaniseen tasavaltaan. Luokka:Yhdysvaltain sodat
FM – rock-kanava

FM – rock-kanava (FM) on John A. Alonzon ohjaama yhdysvaltalainen musiikkielokuva vuodelta 1978. Ezra Sacksin käsikirjoittama elokuva kertoo 1970-luvun rockpainotteisesta radioasemasta Yhdysvalloissa. == Rooleissa == == Vastaanotto == FM jatkoi Saturday Night Fever – lauantai-illan huumaa -elokuvan (1977) aloittamaa rockelokuvien trendiä, mutta ei menestynyt kovin hyvin teattereissa. == Lähteet == Luokka:Vuoden 1978 yhdysvaltalaiset elokuvat Luokka:Musiikkielokuvat
Ilmari Merenlinna

Ilmari Kustaa Merenlinna (4. lokakuuta 1899 Naantali Kuka kukin on (Aikalaiskirja) 1954, s. 525 (Viitattu 31.3.2019) – 6. joulukuuta 1976Geneanet: Ilmari Kustaa Merenlinna (Viitattu 31.3.2019)) oli suomalainen päätoimittaja. Ilmari Merenlinnan vanhemmat olivat raatimies Kyösti Merenlinna (Sjöstedt) ja Iida Maria Fredrika Hegelberg ja puoliso vuodesta 1929 Sally Linnea Lundgren. Merenlinna tuli ylioppilaaksi 1919 ja valmistui filosofian kandidaatiksi 1928. Hän teki useita opintomatkoja Baltian maihin, Skandinaviaan ja Keski-Eurooppaan. Merenlinna oli Uuden Auran toimittaja vuodesta 1922–1964 ja päätoimittaja 1937–1952. Uuden Suomen Turun aluetoimittaja hän oli 1964–1966. Merenlinna oli Turun verkkopalloseuran perustajia 1928 ja seuran sihteeri 1959–1961. ==Lähteet== Luokka: Suomalaiset päätoimittajat Luokka: Vuonna 1899 syntyneet Luokka: Vuonna 1976 kuolleet
Pöytätennis kesäolympialaisissa 2020

Pöytätenniksessä kilpailtiin Tokion 2020 kesäolympialaisissa yhdeksättä kertaa. Ottelut käytiin 24. heinäkuuta – 6. elokuuta. Ottelut pelattiin Tokyo Metropolitan Gymnasiumilla. Naisille ja miehille oli kummallekin kaksin- ja joukkuepeli. Näiden lisäksi Tokiossa kilpailtiin ensimmäisen kerran olympiahistoriassa sekanelinpelissä. Kaksinpeleihin osallistui 64–70 urheilijaa ja joukkue- ja nelinpeleihin 16 joukkuetta. Menestynein maa oli Kiina, joka voitti viidestä kilpailusta neljä ja yhteensä 7 mitalia. Vain Japani pystyi voittamaan Kiinan sekanelinpelissä. ==Aikataulu== Lähde: AL Alkulohko NE Neljännesvälierät PE Puolivälierät VE Välierät PO Pronssiottelu LO Loppuottelu La 24 Su 25 Su 25 Ma 26 Ma 26 Ti 27 Ti 27 Ke 28 To 29 To 29 To 29 Pe 30 Pe 30 La 31 Su 1 Ma 2 Ma 2 Ti 3 Ti 3 Ke 4 To 5 To 5 Pe 6 Pe 6 Miehet Kaksinpeli AL AL AL AL AL AL NE PE VE VE VE PO LO Miehet Joukkuepeli NE NE PE PE PE VE PO LO Naiset Kaksinpeli AL AL AL AL AL AL NE PE VE PO LO Naiset Joukkuepeli NE NE PE PE VE VE PO LO Sekanelinpeli Sekanelinpeli NE PE VE PO LO ==Mitaliyhteenveto== 1\. align=left 4 3 0 7 2\. align=left 1 1 2 4 3\. align=left 0 1 1 2 4\. align=left 0 0 1 1 4\. align=left 0 0 1 1 Yhteensä 5 5 5 15 ===Kilpailutapahtumat=== Miehet, kaksinpeli tiedot Naiset, kaksinpeli tiedot Miehet, joukkuepeli tiedot Fan Zhendong Ma Long Xu Xin Dimitrij Ovtcharov Patrick Franziska Timo Boll Jun Mizutani Koki Niwa Tomokazu Harimoto Naiset, joukkuepeli tiedot Chen Meng Sun Yingsha Wang Manyu Mima Itō Kasumi Ishikawa Miu Hirano Doo Hoi Kem Lee Ho Ching Minnie Soo Sekanelinpeli tiedot Jun Mizutani Mima Itō Xu Xin Liu Shiwen Lin Yun-ju Cheng I-ching ==Lähteet== *
Dengfengin historialliset monumentit "Taivaan ja maan keskellä"

thumb|Shaolin-luostarin sisäänkäynti. Dengfengin historialliset monumentit "Taivaan ja maan keskellä" ovat kahdeksan rakennusryhmää Kiinan Dengfengin kaupungin lähistöllä Henanin maakunnassa. Ne ovat Unescon maailmanperintöluettelossa vuodesta 2010. Rakennukset ovat valmistuneet yhdeksän dynastian aikana, ja liittyvät uskontoon, tieteeseen ja koulutukseen. Kohteet ovat #Taishi Quen portit, Zhonguen temppeli #Shaoshi Quen portit #Qimu Quen portit #Songyen temppeli ja pagoda #Shaolin luostarin rakennukset #Huishan temppeli #Songyang Akatemia #Gaochengin observatorio Ne sijaitsevat lähellä Songshania, yhtä Kiinan pyhistä vuorista. Sitä pidettiin paikkana, jossa on yhteys taivaan ja maan välillä, ja jossa tehdyt tähtitieteen havainnot olisivat ainoita oikeita. Keisarit käyttivät tätä vahistamaan asemaansa. == Lähteet == == Aiheesta muualla == Luokka:Unescon maailmanperintökohteet Kiinassa Luokka:Henan
Pöytätennis kesäolympialaisissa 2020 – miesten kaksinpeli

Miesten pöytätenniksen kaksinpeli Tokion 2020 kesäolympialaisissa pelataan 24.–30. heinäkuuta Tokyo Metropolitan Gymnasiumissa. Turnaukseen osallistuu 64–70 urheilijaa. ==Karsinnat== Olympiaturnaukseen pääsee monia eri karsintareittejä pitkin. 32 urheilijaa valitaan nelinpelijoukkueiden kautta siten, että jokainen nelinpeliin päässyt maa saa nimetä kaksi urheilijaa myös kaksinpeliin. Näiden lisäksi 22 urheilijaa pääsee maanosakohtaisten karsintojen kautta olympiaturnaukseen. Erillisen maailmanlaajuisen karsintaturnauksen kautta turnaukseen pääsee 2–8 urheilijaa. ITTF:n rankingin perusteella kilpailuihin pääsee 1–13 urheilijaa. Näiden lisäksi turnaukseen voidaan kutsua yksi urheilija. Yhdestä maasta ei saa osallistua kuin korkeintaan kaksi urheilijaa turnaukseen. ===Paikan varmistaneet urheilijat=== Karsintatapa Ajankohta Paikat Urheilijat Nelinpeli 32 Euroopan kisat 2019 22.–29. kesäkuuta 2019 2 Pan-Amerikan kisat 2019 4.–10. elokuuta 2019 1 Afrikan karsintaturnaus 27.–29. helmikuuta 2020 4 Pohjois-Amerikan karsintaturnaus 7.–8. maaliskuuta 2020 1 Erillinen karsintaturnaus 14.–17. maaliskuuta 2021 4 Aasian karsintaturnaus 18.–20. maaliskuuta 2021 5 Etelä- ja Keski-Amerikan karsintaturnaus 13.–17. huhtikuuta 2021 4 Euroopan karsintaturnaus 21.–25. huhtikuuta 2021 5 Oseanian paikka 1 ITF-ranking 6 Kutsu 1 ==Lähteet== Miesten kaksinpeli
Maailman eläintarha- ja akvaariojärjestö

Maailman eläintarha- ja akvaariojärjestö (WAZA, eng. World Association of Zoos and Aquaria) on Maailmanlaajuinen eläintarhojen ja yleisöakvaarioiden kattojärjestö, jonka tarkoituksena on ohjata, kannustaa ja tukea eläintarhoja ja yleisöakvaarioita eläinten hoidossa ja hyvinvoinnissa sekä ympäristökasvatuksessa ja luonnonsuojelussa. Järjestö on perustettu vuonna 1935 Baselissa alun perin nimellä International Association of Directors of Zoological Gardens (IUDZG). Nykyinen nimi otettiin käyttöön vuonna 2000. WAZA:n pääkonttori on Barcelonassa. Järjestö on Kansainvälisen luonnonsuojeluliitto IUCN:n jäsen. == Jäsenet == WAZAan kuuluu 24 kansallista tai alueellista järjestöä. == Lähteet == Luokka:Ympäristöjärjestöt Luokka:Kansainväliset järjestöt Luokka:Eläintarhat Luokka:Eläinsuojelu
Lauri Merikallio

Lauri Aleksanteri Merikallio, vuoteen 1906 Hellman (21. syyskuuta 1886 OuluKuka kukin on (Aikalaiskirja) 1954, s. 526 (Viitattu 31.3.2019) – 24. joulukuuta 1971 Helsinki) oli suomalainen opettaja, konsuli, kirjakauppias, koulun johtaja ja tietokirjailija. ==Henkilöhistoria== Merikallion vanhemmat olivat kamreeri Alexander Hellman ja Edla Erika Åhlberg ja puoliso vuodesta 1922 Signe (Lilli) Astrid Masarin. Opettaja, luonnontutkija Einari Merikallio oli hänen veljensä. Lauri Merikallio tuli ylioppilaaksi 1906 ja valmistui filosofian kandidaatiksi 1912. Hän oli Itä-Hämeen opiston johtaja 1912–1913 ja Keski-Pohjanmaan kansanopiston 1913–1920. Suomen konsuli Haaparannalla Merikallio oli 1919–1926 ja Suomen Osuuskauppakoulun lehtori 1926–1943. Hän piti myös omistamaansa Turuntien kirjakauppaa vuodesta 1933, toimi vapaaehtoisena opettajana Helsingin keskusvankilassa ja julkaisi useita oppi- ja tietokirjoja.Kuolleita. Helsingin Sanomat, 11.1.1972, s. 9. ==Julkaisuja== * Keski-Pohjanmaan kansanopisto Haapavedellä, sekä sen rinnalla toimiva maamiestalvikurssi: toimintakertomukset lukuvuosilta 1914–1915, 1915–1916, 1916–1917 ja 1917–1918: Keski-Pohjanmaan kansanopisto ja vapaussotamme, 1918 * Edistysseurojen kirjanpito: 1. Kirjanpidon opas, 2. Mallisalkku, 3. Tilikirja, 4. Jäsenkirja, 5. Jäsenmaksun kuittikirja, 6. Iltamatodistusten kuittikirja, 1919 * Tietäjän nimitykset Vienan läänin kertovaisissa runoissa, 1923 * Äidinkielen opas: Suomen kielioppia kansakoulun käyneille, 1940 * Osuustoiminnasta meillä ja muualla, 1940 * Oma yhteiskuntamme: yhteiskuntaopas: 150 kuvaa ja piirrosta, 1944 * Suomen yhteiskunta ja valtio: opiskeluohjeet opintokerhoille, 1944 * Runoelmia, 1948, Kaarlo Kramsu, toim. Lauri Merikallio * Kansantaloutemme peruspiirteet, 1948 * Runon veräjällä: kaunokirjallisuuden lukemisen opas, 1951 ==Lähteet== Luokka: Suomalaiset opettajat Luokka: Suomen oppilaitosten rehtorit Luokka: Suomalaiset kirjakauppiaat Luokka: Suomalaiset tietokirjailijat Luokka: Vuonna 1886 syntyneet Luokka: Vuonna 1971 kuolleet
Mansikkamäki

Mansikkamäki on kylä Mäntyharjulla entisen Pertunmaan kunnan alueella. Kylä sijaitsee Pertunmaalta Hartolaan vievän Hartolantien varressa aivan Hartolan kunnanrajan kupeessa, noin 15 kilometriä Pertunmaan keskustasta. Maaseutukylä on erityisesti kunnostautunut maatilamatkailussa. Mansikkamäessä sijaitsevat mm. Mattilan maatilamatkailutila ja Vanhatalon lomamökit. Mansikkamäessä toimii myös Toivosen lihansavustamo. == Lähteet == Luokka:Pertunmaan kylät
Tropicario

thumb|Silmälasikaimaani Tropicariossa. Tropicario on Helsingissä sijaitseva matelija- ja liskopainotteinen eläintalo. Puisto toimi aiemmin Hämeenlinnassa, mutta pieniksi käyneiden eläintilojen vuoksi se joutui muuttamaan Helsingin Vallilaan, jossa se avattiin helmikuussa 2007. Näyttelyssä on esillä maailman myrkyllisimpiä käärmeitä, suurikokoisia varaaniliskoja sekä lukuisia muita matelijoita. Eläintalon erikoisuus ovat suuret kuristajakäärmeet, joita on esillä enemmän kuin missään muualla Pohjoismaissa. Tropicariossa syntyi mustavesivaraanin poikanen tiettävästi ensimmäistä kertaa maailmassa partenogeneettisesti eli neitseellisesti vuonna 2017 ja toistamiseen vuonna 2020. == Lähteet == == Aiheesta muualla == Luokka:Suomen eläintarhat Luokka:Vallila
Tusi-kohteet

Tusi-kohteet ovat heimopäälliköihin liittyviä arkeologisia kohteita Kiinan vuoristoisessa lounaisosassa. Kolme kohdetta. Laisocheng, Tangya ja Hailongtun, on ollut Unescon maailmanperintöluettelossa vuodesta 2015. Tusien asema perustui etnisten vähemmistöjen perinteisiin, mutta Kiinan keskushallinto nimitti tusit 1200-luvulta 1900-luvun alkuun. Laosichengin ja Hailongtunin tusit olivat vaikutusvaltaisia, Tangyassa oli vähempiarvoinen tusi. == Lähteet == == Aiheesta muualla == Luokka:Unescon maailmanperintökohteet Kiinassa
Isabella Aragonialainen (Milanon herttuatar)

pienoiskuva|Isabella Argonialainen Isabella Aragonialainen (2. lokakuuta 1470 – 11. helmikuuta 1524) oli Napolin kuninkaan Alfonso II:n ja Ippolita Maria Sforzan tytär. Mentyään naimisiin serkkunsa Gian Galeazzo Sforzan kanssa hänestä tuli Milanon ja Barin herttuatar. == Lähteet == == Aiheesta muualla == Luokka:Milanon herttuattaret Luokka:Vuonna 1470 syntyneet Luokka:Vuonna 1524 kuolleet
Bisque

Bisque on äyriäisistä ja kasviksista valmistettu ranskalainen sosekeitto. Bisque voidaan valmistaa myös kalasta, esimerkiksi lohesta. == Katso myös== * Kasvissosekeitto == Lähteet == Luokka:Keitot Luokka:Ranskalainen keittiö
Channa burmanica

Channa burmanica on käärmeenpäiden (Channidae) heimoon kuuluva kalalaji. Banawari Lal Chaudhuri kuvaili lajin tieteelle vuonna 1919. == Ulkonäkö ja koko == Pisin toistaiseksi tavattu yksilö on ollut 8 senttimetrin mittainen. == Elinympäristö ja levinneisyys == Laji elää trooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan elinvoimainen. == Lähteet == Luokka:Käärmeenpäät
Bogda Feng

Bogda Feng on Tienšanin vuoristossa Xinjiangin maakunnassa Kiinassa sijaitseva vuori. Vuoren korkeus on 5 445 metriä ja prominenssi 4 122 metriä. == Lähteet == Luokka:Kiinan vuoret
Beijing Ducks

Peking Shougang eli Beijing Ducks () on kiinalainen koripalloseura Pekingistä. Se pelaa kotiottelunsa Cadillac Arenalla. Seura perustettiin vuonna 1956 nimellä Pekingin miesten koripalloseura, paikallinen Shougang-terästehdas tuli joukkueen sponsoriksi vuonna 1988 ja CBA-liigan perustamisen yhteydessä vuonna 1995 joukkue otti lisäksi lempinimekseen Beijing Ducks. Seura voitti Kiinan mestaruuden vuosina 2012, 2014 ja 2015, jolloin joukkueessa pelasi muun muassa entinen NBA-tähti Stephon Marbury.http://www.thebeijinger.com/blog/2015/03/22/marbury-leads-ducks-third- cba-title-four-years == Tunnettuja pelaajia == * Stephon Marbury * Randolph Morris * Justin Hamilton * Sun Yue == Lähteet == * Seuran esittely blog.sina.com.cn === Viitteet === == Aiheesta muualla == * Seuran esittely CBA * Seura asia-basket.com-sivustolla Luokka:Pekingin urheilu Luokka:Kiinalaiset koripalloseurat Luokka:Vuonna 1956 perustetut urheiluseurat
Kongur Tagh

Kongur Tagh on Pamirin vuoristossa Xinjiangin maakunnassa Kiinassa sijaitseva vuori. Vuoren korkeus on 7 649 metriä ja prominenssi 3 585 metriä. == Lähteet == Luokka:Kiinan vuoret
Liushi Shan

Liushi Shan on Kunlunin vuoristossa Xinjiangin ja Tiibetin maakuntien rajalla Kiinassa sijaitseva vuori. Vuoren korkeus on 7 167 metriä ja prominenssi 1 946 metriä. == Lähteet == Luokka:Kiinan vuoret
Zenon Kovalyk

Zenon Kovalyk (myös Zenone, Zynovii tai Zynovij; ; 18. elokuuta 1903 Ivatšiv Horišni, Galitsia, Itävalta-Unkari, nyk. Ternopilin alue, Ukraina – kesäkuu 1941 Lviv) oli kreikkalaiskatolilainen redemptoristi, pappi ja yksi Itä- Euroopan kommunistihallintojen alaisista marttyyreistä. Hän liittyi redemptoristeihin ja teki valansa 28. elokuuta 1926, otti vastaan filosofisen ja teologisen koulutuksensa Belgiassa ja palattuaan Ukrainaan hänet vihittiin papiksi 4. syyskuuta 1936. Hän teki työtä Volynissä, pidätettiin uskonsa takia 20. joulukuuta 1940 saarnatessaan Neitsyt Marian perisynnittömän sikiämisen juhlapyhänä ja vangittiin birgittalaisluostariin. Hirvittävien kidutuksien jälkeen hänestä tuli marttyyri kesäkuussa 1941 kommunistien toimesta. Hän eli seuraavien 4 paavien hallintokausien aikana: pyhä Pius X (1903–1914), Benedictus XV (1914–1922), Pius XI (1922–1939) ja Pius XII (1939–1958). Paavi Johannes Paavali II julisti hänet kunnianarvoisaksi 24. huhtikuuta 2001 ja Ukrainassa hän julisti hänet autuaaksi 27. kesäkuuta 2001, sekä hänen muistopäiväänsä vietetään 30. kesäkuuta. == Lähteet == Luokka:Kristityt marttyyrit Luokka:Ukrainalaiset papit Luokka:Lvivin historia Luokka:Ukrainan kreikkalaiskatolinen kirkko Luokka:Vuonna 1903 syntyneet Luokka:Vuonna 1941 kuolleet
Honghen hanien riisipenkereet

Honghen hanien riisipenkereet on kulttuurimaisema Kiinan Yunnanin maakunnassa. Se on Unescon maailmanperintöluettelossa vuodesta 2013. Hanit ovat pengertäneet Hong-joen rannat ja Ailao-vuoren rinteet ja luoneet monimutkaisen kastelujärjestelmän 1300 vuoden aikana. == Lähteet == == Aiheesta muualla == Luokka:Unescon maailmanperintökohteet Kiinassa Luokka:Yunnan
Kiinan danxia

Kiinan danxia on maisemamuoto, joka muistuttaa karstimaata, mutta syntyy kalkkikiven sijaan hiekkakivestä. Sen syntyyn vaikuttavat sekä tektoniset liikkeet että eroosio. Kuusi Kiinan danxia-aluetta on Unescon maailmanperintöluettelossa vuodesta 2010. Luetteloon päässeet alueet ovat Chisui, Taining, Langshan, Danxiashan, Longhushan ja Jianglangshan. == Lähteet == == Aiheesta muualla == Luokka:Unescon maailmanperintökohteet Kiinassa
Guangdong Southern Tigers

Guangdong Southern Tigers on kiinalainen koripalloseura Dongguanista. Se pelaa kotiottelunsa Dongguan Basketball Centerissä. Seura perustettiin vuonna 1993. Se on kahdeksalla mestaruudellaan (2004, 2005, 2006, 2008, 2009, 2010, 2011, 2013) Kiinan pääsarjan menestynein koripallojoukkue yhdessä Bayi Rocketsin kanssa. Seurassa on pelannut useita NBA-taustaisia pelaajia. == Tunnettuja pelaajia == * Yi Jianlian * Chen Jianghua * Du Feng * Su Wei * Wang Shipeng * Zhou Peng * Zhu Fangyu == Lähteet == * Seuran esittely blog.sina.com.cn == Aiheesta muualla == * Seuran esittely CBA * Seura asia-basket.com-sivustolla Luokka:Guangdong Luokka:Kiinalaiset koripalloseurat Luokka:Vuonna 1993 perustetut urheiluseurat
Bayi Rockets

Bayi Rockets on kiinalainen koripalloseura Ningbosta. Se pelaa kotiottelunsa Youngor Arenalla. Seura perustettiin vuonna 1955. Se on kahdeksalla mestaruudellaan (1995, 1996, 1997, 1998, 1999, 2000, 2001, 2003, 2007) Kiinan pääsarjan menestynein koripallojoukkue yhdessä Guangdong Southern Tigersin kanssa. == Tunnettuja pelaajia == * Wang Zhizhi * Li Nan * Wang Lei == Lähteet == * Seuran esittely blog.sina.com.cn == Aiheesta muualla == * Seuran esittely CBA * Seura asia-basket.com-sivustolla Luokka:Zhejiang Luokka:Kiinalaiset koripalloseurat Luokka:Vuonna 1955 perustetut urheiluseurat
Huumeinen elämä

Huumeinen elämä (Ett anständigt liv) on Stefan Jarlin käsikirjoittama, tuottama ja ohjaama ruotsalainen dokumenttielokuva vuodelta 1979. Se on Jarlin toinen elokuva syrjäytyneistä ystävistään, ensimmäinen oli vuosikymmen aiemmin valmistunut dokumentti teini-ikäisistä pojista nimeltä Dom kallar oss mods (1968). 1970-luvun mittaan siinä esiintyneiden nuorten miesten syrjäytyminen on pahentunut ja päihderiippuvuus edennyt hasiksesta ja morfiinista heroiiniin. Elokuva koostuu haastatteluista, edellisen elokuvan kohtausten takaumamaisesta käytöstä sekä dokumentaarisesta kuvamateriaalista miesten kiertelystä asemilla, putkassa, rahanhankintakeikoilla ja päihdehuollossa, Päähenkilöinä ovat ”Stoffe” Svensson ja tätä vähän paremmin selviytynyt Kenta, sekä molempien naisystävät, lapset ja vanhemmat. Elokuva herätti edeltäjänsä tavoin Ruotsissa yhteiskunnallista keskustelua syrjäytymisestä, joka ei koskenut vain maahanmuuttajia vaan Jarlin osoittaman näkökulman mukaan myös syntyperäisiä ruotsalaisia. Samoja ihmisiä seurasi vielä vuonna 1993 valmistunut Kapinallisten perintö (Det sociala arvet) ja lyhytelokuva Epilog (2006), joka päätti Jarlin neliosaiseksi muodostuneen ”trilogian”. == Lähteet == Luokka:Ruotsalaiset dokumenttielokuvat Luokka:Vuoden 1979 ruotsalaiset elokuvat
Inkojen kulta

Inkojen kulta () on Clive Cusslerin vuonna 1994 julkaistu jännitysromaani. Suomeksi sen on kustantanut WSOY vuonna 1995 ja kääntäjänä toimi Jorma-Veikko Sappinen. Luokka:Clive Cusslerin romaanit Luokka:Jännitysromaanit Luokka:Vuoden 1994 kirjat
Piao Dongyi

Piao Dongyi (s. 11. toukokuuta 1947) on kiinalainen uransa päättänyt alppihiihtäjä. Vuoden 1980 talviolympialaisissa Piao sijoittui pujottelussa 34:nneksi ja suurpujottelussa 50:nneksi. == Lähteet == Luokka:Kiinalaiset alppihiihtäjät Luokka:Vuonna 1947 syntyneet Luokka:Elävät henkilöt
Sauyr Zhotasy

Sauyr Zhotasy on Saurin vuoristossa Kiinan Xinjiangin maakunnan ja Kazakstanin rajalla sijaitseva vuori. Vuoren korkeus on 3 840 metriä ja prominenssi 3 252 metriä. == Lähteet == Luokka:Kiinan vuoret Luokka:Kazakstanin vuoret
Tomort

Tomort on Tienšanin vuoristossa Kiinan Xinjiangin maakunnassa sijaitseva vuori. Vuoren korkeus on 4 886 metriä ja prominenssi 3 243 metriä. == Lähteet == Luokka:Kiinan vuoret
Xuelian Feng

Xuelian Feng on Džengiš Tšokusun vuoristossa Kiinan Xinjiangin maakunnassa sijaitseva vuori. Vuoren korkeus on 6 627 metriä ja prominenssi 3 068 metriä. == Lähteet == Luokka:Kiinan vuoret
Chakragil

Chakragil (myös Chagragil) on Kunlunin vuoristossa Kiinan Xinjiangin maakunnassa sijaitseva vuori. Vuoren korkeus on 6 760 metriä ja prominenssi 2 934 metriä. == Lähteet == Luokka:Kiinan vuoret
Borgora

Borgora on Kunlunin vuoristossa Kiinan Xinjiangin maakunnassa sijaitseva vuori. Vuoren korkeus on 5 248 metriä ja prominenssi 2 576 metriä. == Lähteet == Luokka:Kiinan vuoret
Göran Westerlund

Viktor Göran Gustaf Westerlund (29. kesäkuuta 1922 Helsinki – 2. helmikuuta 2019 HelsinkiKuolinilmoitus. Hufvudstadsbladet 10.2.2019, s. 44.) oli suomalainen juristi ja kirjailija.Vem och vad 2010, s. 821. Helsingfors 2010. ISBN 978-951-50-2002-4 == Elämä == Göran Westerlund kirjoitti ylioppilaaksi Svenska Normallyceumista 1941 ja aloitti asepalveluksensa saman vuoden syksyllä. Rintamavuosien jälkeen hän aloitti oikeustieteen opinnot Helsingin yliopistossa, valmistui juristiksi 1947 ja sai varatuomarin arvon 1951. Työuransa Westerlund teki Svenska handelshögskolanissa, jossa hän aloitti sihteerinä 1951 ja toimi hallintojohtajana 1972–1985. Hän hoiti myös lukuisia luottamushtehtäviä muun muassa Helsingin lastensuojelulautakunnassa 1949–1959, oikeusapulautakunnassa 1969–1980 ja Folkhälsanissa 1969–1982. Eläkkeelle jäätyään hän osallistui ruotsinkielisten sotaveteraanien järjestötoimintaan ja julkaisi useita sotakirjoja. == Teoksia == *Svenska handelshögskolan : Återblick på en 75-årig utveckling (1984) *Sjemenskiavsnittet : En bok om ett frontavsnitt under fortsättningskriget, hur det etablerades, byggdes ut, försvarades och slutligen utrymdes (1992) *Tienhaara : Finlands lås (1995) *Frontsoldaterna blir krigsveteraner : Helsingfors svenska krigsveteraner r.f. Förhistoria och verksamhet 1967–2007 (2007) *Finland överlevde : Finlands krig 1939–1945 i ord och bild (2007) *Vårt liv vid fronten : Miljöer och vardagar (2010) ==Lähteet== Luokka:Suomalaiset juristit Luokka:Suomalaiset virkamiehet Luokka:Suomalaiset tietokirjailijat Luokka:Vuonna 1922 syntyneet Luokka:Vuonna 2019 kuolleet
Eritrean itsenäisyyssota

Eritrean itsenäisyyssota oli Etiopian hallituksen ja Eritrean separatistien välinen konflikti, joka alkoi syyskuussa 1961 ja päättyi toukokuussa 1991. Etiopia oli vaatinut Eritrean aluetta vuodesta 1941 asti, kun kummatkin alueet vapautuivat Italian miehityksestä. Vuonna 1952 Eritreasta tuli osa Etiopian ja Eritrean liittovaltiota. Vuonna 1961 Eritreassa perustettiin itsenäisyysliike, jota johti Eritrean vapautusrintama (ELF). Etiopian vallankumouksen seurauksena perustettiin Derg, joka oli marxistis-leninistinen valtio. Tämän jälkeen Eritrean itsenäisyyssodasta tuli osa Etiopian sisällissotaa ja kylmää sotaa. Derg sai tukea Neuvostoliitolta, Kuubalta ja muilta toisen maailman valtioilta taistelussa separatisteja vastaan. Neuvostoliitto lakkasi tukemasta Etiopiaa 1980-luvulla, jonka seurauksena EPLF löi Etiopian joukot toukokuussa 1991. EPRDF löi EPLF:n tuella Etiopian demokraattisen kansantasavallan kuukautta myöhemmin. Huhtikuussa 1993 Eritrean kansa äänesti lähes yksimielisesti itsenäisyyden puolesta. Luokka:Itsenäisyyssodat Luokka:Eritrean historia Luokka:Etiopian sodat Luokka:1900-luvun sodat
HMS Erebus

HMS Erebus voi tarkoittaa seuraavia Yhdistyneen kuningaskunnan merivoimien aluksia: * HMS Erebus, vuonna 1807 vesille laskettu sota-alus * HMS Erebus, vuonna 1826 vesille laskettu napa-alueiden tutkimusalus * HMS Erebus, vuonna 1869 nimellä HMS Invincible vesille laskettu Audacious-luokan taistelulaiva * HMS Erebus, vuonna 1916 vesille laskettu Erebus-luokan monitorialus
Tuhatvuotinen muna

Satavuotinen muna (, pinyin pídàn) on kiinalainen linnunmunista valmistettava ruokalaji. Munat valmistuvat suolassa ja kalkissa säilömällä ja nimestä huolimatta valmistukseen menee vain joitakin viikkoja tai kuukausia. Valmis muna on muuttunut väriltään ruskehtavasta vihertäväksi ja sille on tyypillistä ammoniakin haju. Kiinalaisessa keittiössä munia valmistetaan kotona, myydään kaupoissa ja tarjoillaan ravintoloissa. == Valmistus == Nimestään huolimatta tuhatvuotisen munan valmistamiseen ei kulu vuosisatoja tai edes vuosia. Tyypillisen perinteisen valmistusmenetelmän mukaan munat lisätään mustalla teellä, kalkilla, suolalla ja tuoreella tuhkalla täytettyyn päivän ajan jäähtyneeseen vatiin. Munat voivat olla kanan-, hanhen tai viiriäisen munia. Munat ovat valmistuneet, kun niitä on säilötty vadissa seitsemästä viikosta viiteen kuukauteen. Valmistukseen kuluvaa aikaa voidaan nopeuttaa nykyaikaisemmilla menetelmillä esimerkiksi kemikaaleja lisäämällä. Joitakin kiinalaisia yrityksiä on suljettu niiden käytettyä valmistukseen myrkyllistä kuparisulfaattia. == Käyttö == Valmiin tuhatvuotisen munan väri vaihtelee hieman valmistusasteen mukaan. Hyvin valmistetussa munassa on suhteellisen suuri keltuainen, jonka väritys voi olla vihertävän kellertävä. Keltuaisessa voi olla myös ruskean ja sinisen sävyjä. Valmiille munille tyypillistä on myös ammoniakin haju. Munien maku on varsin erilainen kuin haju. Makua on kuvailtu esimerkiksi samettiseksi, kermaiseksi ja meheväksi. Munia voidaan syödä aamiaisesta alkaen päivän millä tahansa ruokailulla. Munia käytetään paitsi sellaisenaan, myös muiden ruokalajien kuten piiraiden valmistukseen. Nykyisin munia valmistetaan myös kotien ulkopuolella. Niitä myydään tavallisissa kaupoissa ja tarjoillaan ravintoloissa. Joitakin tahoja on ruokalajin säilymisen kannalta huolettanut munien suosion hiipuminen etenkin nuorempien ikäluokkien keskuudessa. == Historia == Tuhatvuotisen munan syntytarinaa ei tunneta varmasti. Yhden tarinan mukaan ruokalajin keksi eräs kiinalainen maanviljelijä, joka oli löytänyt hanhenmunia, jotka olivat säilyneet luonnollisesti mutaisessa ja kalkkisessa vedessä. Huomattuaan munien olevan syömäkelpoisia, maanviljelijä alkoi kehittää menetelmiä saman toistamiseksi keittiössä. Ensimmäiset tunnetut merkit tuhatvuotisten munien valmistuksesta ovat noin 500 vuoden takaa Ming-dynastian hallitseman Kiinan ajoilta. == Lähteet == == Aiheesta muualla == Luokka:Kiinalainen keittiö Luokka:Munaruoat